[{"text_idx": "#000003", "text": "Menter gymdeithasol yn gosod esiampl trwy recriwtio 28 o brentisiaid anabl"}, {"text_idx": "#000008", "text": "Mae\u2019r grw\u0302p yn gweithio i chwalu\u2019r rhwystrau sy\u2019n atal pobl ifanc, anabl rhag cael eu cyflogi ac i ddarparu cefnogaeth arbenigol i gyflogwyr i\u2019w helpu i sicrhau cydraddoldeb a chynhwysiant yn y gweithle."}, {"text_idx": "#000011", "text": "\u201cAllen ni ddim disgwyl i gyflogwyr eraill gefnogi\u2019r ymgyrch heb i ni recriwtio prentisiaid ein hunain a dangos iddyn nhw sut i\u2019w wneud,\u201d esboniodd Sara, sydd wedi arwain twf rhyfeddol y fenter gymdeithasol i 90 o staff mewn dim ond pum mlynedd."}, {"text_idx": "#000012", "text": "\u201cGan amlaf, dangosir i bobl sut i wneud rhywbeth yn hytrach na sut mae\u2019n gweithio. Daw pobl i\u2019n safleoedd ni i weld ein staff anabl yn gwneud gwaith go iawn, nid mewn swyddi tocenistaidd."}, {"text_idx": "#000013", "text": "\u201cDyw llawer o gyflogwyr ddim yn teimlo\u2019n hyderus i gyflogi pobl anabl. Ac mae llawer o bobl ifanc, anabl yn ei chael hi\u2019n anodd dod o hyd i gyflogwyr a all ddarparu yr hyn y mae arnyn nhw ei angen er mwyn gallu gweithio. Rydyn ni\u2019n ceisio bod yn y canol yn y broses hon yn helpu\u2019r ddwy ochr."}, {"text_idx": "#000015", "text": "Pobl anabl a phobl a\u0302 chyflyrau iechyd hirdymor yw 75% o weithlu Legacy International Group. Mae gan Sara, 40, ei hun gyflwr niwro-gyhyrol ac mae\u2019n defnyddio cadair olwyn weithiau."}, {"text_idx": "#000016", "text": "\u201cDod o hyd i gyfleoedd gwaith i bobl ifanc, anabl yw fy mhrif reswm dros godi yn y bore,\u201d meddai. \u201cGall y byd fod yn hollol anhygyrch i bobl anabl ac rwy\u2019n benderfynol o wneud rhywbeth am y peth.\u201d"}, {"text_idx": "#000020", "text": "\u201cMae cefnogaeth Jo a\u2019r Ti\u0302m Prentisiaethau wedi bod yn anhygoel,\u201d meddai Sara. \u201cAllen ni ddim fod wedi ei wneud hebddyn nhw. Mae\u2019r gwaith o gyflogi\u2019r prentisiaid a\u2019r anogwyr swyddi newydd wedi cymryd pob ceiniog o\u2019n hadnoddau a mwy, felly allen ni ddim fforddio gwneud camgymeriadau.\u201d"}, {"text_idx": "#000021", "text": "Meddai Jo: \u201cRydyn ni wrth ein bodd ein bod ni wedi gallu helpu Sara. Mae\u2019n stori mor galonogol am grw\u0302p o gwmni\u0308au sy\u2019n cynnig cyfleoedd am brentisiaethau i bobl ifanc, anabl a allai fod wedi cael trafferth dod o hyd i waith fel arall.\u201d"}, {"text_idx": "#000022", "text": "Canmolwyd y Legacy International Group gan Humie Webbe am gyflwyno anabledd mewn ffordd mor gadarnhaol. \u201cMae Sara\u2019n berson mor ddeinamig a chadarnhaol ac mae\u2019n hyrwyddo pobl ifanc, anabl fel y genhedlaeth nesaf o weithwyr,\u201d meddai."}, {"text_idx": "#000023", "text": "\u201cMae hi\u2019n annog cyflogwyr i weld y doniau a\u2019r posibiliadau cyn iddyn nhw ystyried anabledd person ifanc, sy\u2019n ddim ond un agwedd ar eu cymeriad.\u201d"}, {"text_idx": "#000029", "text": "\u00ab Tiwtor yn defnyddio\u2019i dyslecsia i ysbrydoli dysgwyr \u2014\nO Fotswana i Flaenafon: uchelgais dysgwraig i fod yn athrawes \u00bb"}]